《放鹯》
宋代·刘敞

上天赋尔才，若不受羁绁。失身偶见获，羞与家禽列。

秋风半夜偶，鸿鹄两飘瞥。物生各自适，听尔归寥泬。

白云入双眸，尺地肯自屑。慎勿逐鴳爵，□□不足绝。

不过仓廪中，朋党为偷窃。鴂鶗最堪憎，擅使芳草歇。

勉力霜霰期，方为鸟中杰。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。